2013/0013 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning til vedtagelse af Europa-Parlamentets og Rådets forordning om ophævelse af Rådets forordning (EØF) nr. 1192/69 om fælles regler for normaliseringen af jernbaneselskabernes regnskaber

(EØS-relevant tekst)

1.Baggrund

Den 30. januar 2013 vedtog Kommissionen en omfattende pakke bestående af seks lovforslag, der har til formål at levere bedre kvalitet og et større udvalg af jernbanetjenester i Europa.

Det er nødvendigt at forbedre tjenesternes kvalitet og effektivitet for at gøre jernbanetransport til en mere attraktiv valgmulighed for passagererne og for at tilskynde til trafikoverflytning. Vi kan få mere for pengene og opnå en højere grad af bæredygtighed for knappe offentlige midler.

Pakken har ligeledes til formål at tilskynde til innovation af EU’s jernbaner med henblik på at opfylde forbrugernes forventninger. Dette foregår på tre forskellige indbyrdes forbundne måder:

(1)ved at åbne de hjemlige passagermarkeder for konkurrence og gøre det obligatorisk at sende kontrakter om offentlig trafikbetjening i udbud

(2)ved at styrke infrastrukturforvalternes uafhængighed, så de kan kontrollere alle jernbanenettets kernefunktioner, og ved at sikre rimelig adgang for alle til jernbanetransport

(3)Ved at styrke EU-jernebaneagenturets rolle som ”kvikskranke” for udstedelse af køretøjstilladelser, der gælder i hele EU, med henblik på markedsføring og sikkerhedscertifikater, der også gælder i hele EU, til operatørerne.

Forslaget blev sendt til Europa-Parlamentet og Rådet

– (COM(2013) 26 final – 2013/0013 COD):





den 31. januar 2013 Udtalelse afgivet af Det Europæiske Økonomiske og Sociale Udvalg:

den 11. juli 2013 Udtalelse afgivet af Regionsudvalget: den 8. oktober 2013 Europa-Parlamentets førstebehandlingsholdning vedtaget: den 26. februar 2014 Rådets holdning vedtaget: den 17. oktober 2016

2.Formålet med Kommissionens forslag

Det generelle formål med Kommissionens forslag om ophævelse af Rådets forordning (EØF) nr. 1192/69 om fælles regler for normaliseringen af jernbaneselskabernes regnskaber er at udrydde inkonsekvensen i EU’s retsorden og bidrage til forenklingen ved i overensstemmelse med Kommissionens REFIT-mål at ophæve en retsakt, der er blevet forældet.

Forordning (EØF) nr. 1192/69 hænger ikke sammen med og er uforenelig med de gældende lovforanstaltninger af en række årsager:

Da jernbanevirksomheder skal drives efter de principper, som gælder for kommercielle virksomheder, kan ingen statslig kompensation for forsikringer, pensioner eller andre driftsudgifter tillades (undtagen som kompensation for varetagelse af offentlig tjeneste). Dette princip er ikke alene fastsat i henhold til traktatens statsstøtteregler, men er mere specifikt fastsat i retningslinjerne for statsstøtte til jernbaneselskaber (2008/C 184/07).

Listen over specificerede jernbanevirksomheder, som er berettigede til kompensation efter forordningen, og forordningens klassificering af kompensationsformer, der kan udbetales til jernbanevirksomheder, forudsætter, at infrastrukturforvaltningen er integreret i jernbanevirksomheders aktiviteter, hvilket er i strid med principperne om adskillelse af væsentlige funktioner og adskillelse af regnskaberne.

Forordningen opstiller kun 40 jernbanevirksomheder, der er berettigede til kompensation. På tidspunktet for vedtagelsen af forordningen så det ikke ud til at være problematisk, eftersom de etablerede jernbaneselskaber udelukkende konkurrerede med andre transportformer og ikke med andre jernbaneselskaber. I et liberaliseret marked, hvor jernbaneselskaberne konkurrerer direkte med de traditionelle monopoler, er det dog ikke længere berettiget udelukkende at yde finansiel kompensation til visse jernbaneselskaber. Hvis de finansielle vilkår (som følge af forordningen) afviger mellem jernbaneselskaberne indbyrdes, sikres nye aktører ikke ikke-diskriminerende adgangsbetingelser. F.eks. kan nytilkomne virksomheder få vanskeligt ved at tiltrække personale fra etablerede jernbanevirksomheder, fordi sidstnævnte måske kan tilbyde mere favorable pensionsvilkår ved hjælp af subsidier, der er modtaget i medfør af forordningen.